Að stýra skynjun: Hvernig íslenskir stjórnmálaflokkar nýta almannatengsl í kosningum
Þessi ritgerð fjallar um hvernig íslenskir stjórnmálaflokkar nýta almannatengsl í kosningabaráttum og áhrif þess á skynjun kjósenda og kosningaárangur. Einblínt verður á alþingiskosningarnar 2021, en rannsóknin byggir á eigindlegum viðtölum við fulltrúa stjórnmálaflokka og almannatengla, með áherslu á aðferðir Vinstri grænna og Framsóknarflokksins. Kenningar um dagskrárvald, rammafræði ofl voru notaðar til að greina aðferðir flokkanna við að miðla stefnumálum sínum. Niðurstöðurnar sýna að Vinstri græn lögðu áherslu á grasrótartengingu og persónuleg samskipti með áherslu á leiðtogahlutverk sitt, en Framsóknarflokkurinn reiddi sig á sérhæft almannatengslateymi til að tryggja samræmda og áhrifaríka miðlun. Rannsóknin sýnir fram á mikilvægi almannatengsla í stjórnmálum og hvernig vel skipulögð stefnumótun getur haft áhrif á kosningaárangur og ímynd stjórnmálaflokka.
Almannatengsl, Stjórnmálaflokkar, Kosningabarátta, Kjósendur, Alþingiskosningar, Ímynd
Networked Digital Library of Theses and Dissertations